Selfixhe Broja

Selfixhe Broja lindur Ciu (Gjirokastër, 1918 - Tiranë, 2003) ka qenë shkrimtare shqiptare dhe femra e parë shqiptare e cila botoi literaturë në Shqipëri. Më 28 nëntor 1935 botoi me emrin e pendës Kolombia një poezi tek e përkohshmja Populli.

 Biografia 
U lind në lagjen Varosh të Gjirokastrës, në gjirin e një familjeje të kamur qytetare, e bija e tregtarit grosist Ibrahim Ciu. Fëmijërinë e kaloi në vendlindje, ku përfundoi shkollën e vajzave "Uran Bundo". Njohu dhe u miqësua me Musine Kokalarin, femra e parë shqiptare e cila botoi një roman. U njoh me gazetarët e kohës, Nonda Bulkën, Petro Markon dhe Kolë Berishën, anëtarë të grupeve komuniste.

Ajo ka studiuar në Firence dhe më pas vijoi studimet në Grenoble në Francë ku u njoh me bashkëshortin e saj të ardhshëm, Xhemal Brojën. dhe bashkë me të hapën një dyqan me libra në Shkodër. Broja u bashkua me Partinë Komuniste të Shqipërisë së bashku me Drita Kosturin dhe Nexhmije Hoxhën, ishte një nga organizatorët e një demonstrimit të paligjshme dhe për shkak kësaj u arrestua dhe u dënua me vdekje, por më vonë u lirua. Në vitin 1998, Broja botoi poezi në një libër dhe e quajti Tallazet e jetes. Ajo vdiq në moshën 85 vjeçare në vitin 2003 në Tiranë.

 Referime 

Kategoria:Biografi shqiptare
Kategoria:Lindje 1918
Kategoria:Vdekje 2003
Kategoria:Njerëz nga Gjirokastra
Kategoria:Poete shqiptare
Kategoria:Gra në Shqipëri